ธงพระอิสริยยศในประเทศอิหร่าน

**ธงพระอิสริยยศในประเทศอิหร่าน** เป็นธงสำหรับใช้หมายพระอิสริยยศของสมเด็จพระเจ้าชาห์ สมเด็จพระราชินี สมเด็จพระยุพราช และ บรรดาพระบรมวงศานุวงศ์ในรัชสมัยต่าง ๆ

## ราชวงศ์กอญัร
### นัสเซอร์ อัล ดิน ชาห์ กอญัร

ไฟล์:Imperial Standard of Naser al-Din Shah Qajar (1848-1896).svg|สัดส่วน 3:4
ไฟล์:Standard of Naser e-Din Shah’s Qajar 1848-1896.gif|ราชธวัชบนผังธงนานาชาติ


รัชสมัยของพระเจ้านัสเซอร์ อัล ดิน ชาห์ กอญัร ราชธวัชประจำพระองค์ได้มีการประกาศใช้ครั้งแรกเมื่อ ค.ศ. 1848 มีลักษณะเป็นธงพื้นสีขาว ประกอบสามเหลี่ยมสีแดงที่มุมธงทั้งสี่ กลางธงมีตราราชสีห์ถือดาบและดวงอาทิตย์รองรับด้วยช่อรวงข้าวสาลี ธงประจำพระองค์ผืนดังกล่าวนี้ ปรากฎการใช้ธงครั้งแรกในระหว่างการเสด็จประพาสสหราชอาณาจักรเมื่อ ค.ศ. 1873 

### โมซัฟฟาร์ อัล-ดิน ชาห์ กอญัร

ไฟล์:Imperial Standard of Mozaffar al-Din Shah Qajar (1896-1906).svg|ราชธวัช พ.ศ. 2439-2449
ไฟล์:Mozaffar e-Din Shah Banner 1896-1906.jpg|ราชธวัชบนผังธงนานาชาติ


รัชสมัยของพระเจ้าโมซัฟฟาร์ อัล-ดิน ชาห์ กอญัร ได้มีการแก้ไขแบบธงประจำพระองค์ผืนใหม่เมื่อ ค.ศ. 1896 โดยมีลักษณะที่ดัดแปลงจากธงชาติกล่าวคือ มีขอบสีเขียวทั้งสี่ด้านซ้อนบนธงผืนสีขาว ประกอบตราราชสีห์ถือดาบและดวงอาทิตย์

### โมฮัมเม็ด อาลี ชาห์ กอญัร

ไฟล์:Imperial Standard of Persia (1906-1910).svg|ราชธวัช พ.ศ. 2449-2450  
ไฟล์:Standard of Mohammad Ali Shah Qajar 1906-1910.jpg|ราชธวัชบนผังธงนานาชาติ พ.ศ. 2440


รัชสมัยของพระเจ้าโมฮัมเม็ด อาลี ชาห์ กอญัร ได้มีการแก้ไขแบบธงประจำพระองค์ผืนใหม่ มีลักษณะดัดแปลงไปจากธงชาติกล่าวคือ ธงพื้นสีขาวขอบแถบสีเหลืองและสีแดงทั้งสามด้าน กลางธงมีตราราชสีห์ถือดาบและดวงอาทิตย์ ใช้ในช่วงระยะเวลาสั้น ๆ เพียง 4 ปี ระหว่าง ค.ศ. 1906 - ค.ศ. 1910

### อะหมัด ชาห์ กอญัร

ไฟล์:Imperial Standard of Persia (1910-1925).svg|ราชธวัช พ.ศ. 2453-2468 
ไฟล์:Imperial Standard of Persia (1910-1925).svg|ราชธวัช (บนเรือ)


รัชสมัยของพระเจ้าอะหมัด ชาห์ กอญัร ได้มีการแก้ไขแบบธงประจำพระองค์ผืนใหม่เมื่อ ค.ศ. 1910 มีลักษณะที่แตกต่างจากแบบธงเดิมที่มีการดัดแปลงมาจากธงชาติโดยสิ้นเชิงกล่าวคือ ธงพื้นสีฟ้าที่มุมคันธงมีธงชาติรูปสี่เหลี่ยมขนาดเล็ก (ธงแถบสีเขียว-ขาว-สีชมพูอ่อน) กลางธงมีตราราชสีห์ถือดาบและดวงอาทิตย์รองรับด้วยช่อรวงข้าวสาลี ธงบางผืนนั้นตราราชสีห์อยู่ภายในวงกลมสีขาว

## ราชวงศ์ปาห์ลาวี

ไฟล์:Imperial Standard of the Shahanshah of Iran (1926-1971).svg|พระเจ้าชาห์ (ชาฮันชาห์) 
ไฟล์:Imperial Standard of the Vali Adh of Iran (1926-1971).svg|สมเด็จพระยุพราช (มกุฎราชกุมาร)
ไฟล์:Imperial Standard of a Shahpur of Iran (1926-1971).svg|พระราชวงศ์พระองค์อื่น ๆ


รัชสมัยของพระเจ้าชาห์ เรซา ปาห์ลาวี ได้มีการแก้ไขแบบธงประจำพระองค์ผืนใหม่ โดยปรับแก้แบบธงที่ใช้ในรัชสมัยพระเจ้าอะหมัด ชาห์ กอญัร รวมถึงจำแนกธงพระอิสริยยศเป็น 3 ชั้นเมื่อ ค.ศ. 1926 กล่าวคือ 

* ธงประจำพระองค์ชาฮันชาห์ ธงพื้นสีฟ้า มุมบนธงมีธงทหารรูปสี่เหลี่ยมขนาดเล็ก กลางธงมีตรามงกุฎปาห์ลาวี 
* ธงประจำพระมกุฎราชกุมาร ลักษณะเดียวกับธงมหาราช มุมบนธงมีธงชาติรูปสี่เหลี่ยมขนาดเล็ก
* ธงประจำพระราชวงศ์พระองค์อื่น ๆ ลักษณะเดียวกับธงมหาราช ไม่มีธงชาติที่มุมบนคันธง


ไฟล์:Imperial Standard of the Shahanshah of Iran.svg|พระเจ้าชาห์ (ชาฮันชาห์)
ไฟล์:Imperial Standard of the Shahbanou of Iran.svg|สมเด็จพระจักรพรรดินี (พระบรมราชินี)
ไฟล์:Standard of the Crown Prince of Iran.svg|สมเด็จพระยุพราช (มกุฎราชกุมาร)


รัชสมัยของพระเจ้าชาห์ โมฮัมหมัด เรซา ปาห์ลาวี ในปี ค.ศ. 1971 ได้มีดำริที่แก้ไขแบบธงเสียใหม่ โดยคงลักษณะของผืนธงแต่ปรับสัดส่วนของธงจาก ธงสีเหลี่ยมจตุรัสเป็นธงสี่เหลี่ยมผืนผ้า อัตราส่วน 2:3 มุมบนคันธงเป็นธงราชการ ประกอบตราประจำพระองค์ที่กลางผืนธงดังนี้

* ธงประจำพระองค์ชาฮันชาห์ ประกอบตราแผ่นดิน 
* ธงประจำพระจักรพรรดินี ประกอบตราประจำพระองค์ของสมเด็จพระจักรพรรดินี
* ธงประจำพระมกุฎราชกุมาร ประกอบตราประจำพระองค์ของสมเด็จมกุฎราชกุมาร

## ดูเพิ่ม
* ธงชาติอิหร่าน
* รายชื่อธงในประเทศอิหร่าน

## อ้างอิง

ออิหร่าน
หมวดหมู่:ธงในประเทศอิหร่าน